Wiskunde-probleem dalk ná 160 jaar opgelosSir Michael Atiyah (Foto: Skermgreep uit die video) Die Britse wiskundige Sir Michael Atiyah voer aan hy het ŉ 160 jaar oue probleem opgelos – en hy kan $1 miljoen wen as hy reg is. Die 89-jarige Atiyah, wat al die Fields Medal en die Abel Prize ontvang het, het Maandag aangevoer dat hy die Riemann-hipotese opgelos het. Dit is een van sewe wiskundige probleme (“Millennium Prizes”) waarvoor jy $1 miljoen (ongeveer R14,2 miljoen) van die Clay Mathematics Institute kan ontvang as jy dit oplos. Atiyah se oplossing sal nou deur eweknieë bestudeer en nagegaan word voor die prys uitgeloof word. Hy het Maandag ŉ lesing by die Heidelberg Laureate Forum in Duitsland gehou om sy werk voor te lê. Om die hipotese op te los, moet jy ŉ manier vind om priemgetalle (wat slegs deur hulself en deur een gedeel kan word) se teenwoordigheid te voorspel, alhoewel priemgetalle in die verlede nog altyd as lukraak beskou is. Bernhard Riemann het die hipotese vir die eerste keer in 1859 voorgehou. Die wiskundige Keith Devlin het in 1998 geskryf: “Vra vir enige professionele wiskundige wat die belangrikste probleem is, en jy sal waarskynlik die ‘Riemann-hipotese’ as antwoord kry.” Atiyah het ook as president van die London Mathematical Society, die Royal Society, en die Royal Society of Edinburgh gedien. Hy word beskou as een van die beste wiskundiges wat nog leef. As sy oplossing goedgekeur word, sal dit een van die grootste prestasies in dekades in wiskunde wees. Atiyah has promised this to be accessible to non-mathematicians. #HLF18 pic.twitter.com/4tg384IHyB — Markus Pössel (@mpoessel) September 24, 2018